open-index/open-wikipedia-markdown huggingface dataset:
Norðurárdalur (Skagafirði)

**Norðurárdalur** er dalur í austanverðum Skagafirði en mörkin milli Blönduhlíðar og Norðurárdals eru um Bóluá. Um dalinn liggur Þjóðvegur 1 upp á Öxnadalsheiði.

Dalurinn liggur fyrst til austsuðausturs en sveigir fljótlega til norðausturs. Norðurhlíð hans frá Bólugili kallast fyrst Silfrastaðafjall en síðan tekur Kotaheiði við og nær fram að Valagilsá. Þar tekur Silfrastaðaafrétt við. Hann tilheyrði áður Silfrastöðum en er nú eign hreppsins. Sunnan dalsins er Krókárgerðisfjall og síðan Borgargerðisfjall og fremst Virkishnjúkur. Vestan við Virkishnjúk gengur inn djúpur þverdalur og kallast norðurhlíð hans Egilsdalur en suðurhlíðin Tungudalur og er þá komið yfir á Kjálka. 

Nokkurt undirlendi er í dalnum, þó minnst um miðbik hans, og þar fellur Norðurá um víðáttumiklar eyrar og hefur flæmst víða um þær í áranna rás. Í hana falla ýmsar þverár, þar á meðal Kotaá, Valagilsá, Króká og Egilsá. Sumar ánna gátu verið miklir farartálmar áður en þær voru brúaðar, einkum þó Valagilsá. Dalurinn er veðursæll og víða ágætlega gróinn og nú er hafin mikil skógrækt í Silfrastaðafjalli. Þar hafa á síðustu árum verið gróðursettar yfir milljón trjáplöntur.

Mikil skriðuföll urðu í Norðurárdal 6. júlí 1954 eftir stórrigningar sem gengið höfðu yfir sólarhringinn á undan og ollu þau miklum skemmdum, einkum á Fremri-Kotum, þar sem skriða staðnæmdist rétt ofan við íbúðarhúsið, en einnig á Ytri-Kotum, sem þá voru farin í eyði.

Lengst af voru 7 bæir í byggð í Norðurárdal en aðeins þrír eru eftir, Fremri-Kot, Egilsá og Silfrastaðir. Egilsá fór í eyði 2009 en var aftur komin í byggð 2010. Þar var lengi rekið sumardvalarheimili fyrir börn og síðar skólaheimili fyrir seinfæra og þroskahefta unglinga.

## Bæir í Norðurárdal

### Í byggð:
* Silfrastaðir
* Fremri-Kot
* Egilsá 

**Eyðibýli:** 
* Borgargerði (fór í eyði 1974)
* Ytri-Kot (fóru í eyði 1952)
* Krókárgerði (fór í eyði 1898)
* Hálfdanartungur (fóru í eyði 1876)

### Fornbýli:
*Ausugerði (fór í eyði um 1670)
*Skeljungsskáli
*Bessakot
*Ketilsstaðir (fóru í eyði 1690)
*Haukagil/Grund?
*Blómsturvellir
*Vík
*Henglastaðir
*Gerði
*Smáaland
*Bygggerði

## Heimildir

* Hjalti Pálsson (ritstj.): *Byggðasaga Skagafjarðar* IV. bindi. Akrahreppur. Sögufélag Skagfirðinga, 2007. ISBN 978-9979-861-15-7}
Skoðanakönnun

**Skoðanakönnun** er könnun á almenningsáliti með notkun úrtaks. Skoðanakannanir geta snúist um allt milli himins og jarðar: stuðning við stjórnmálaflokka, smekk á matvöru eða afstöðu til þungunarrofs svo nokkur dæmi séu nefnd. Niðurstöður skoðanakannanna eru birtar með fyrirvara um skekkjumörk, svonefnd öryggismörk. Skoðanakannanir eru  ekki alltaf áreiðanlegar.

## Saga
Fyrsta þekkta dæmi þess að skoðanakönnun hafi verið framkvæmd gerðist árið 1824 í Bandaríkjunum í dagblaðinu *The Harrisburg Pennsylvanian*. Í þeirri könnun var athugað fylgi við forsetaframbjóðendurna Andrew Jackson og John Quincy Adams, í ljós kom að Jackson hafði stuðning 335 og Adams 169. Slíkar kannanir urðu vinsælar í kjölfarið þótt þær væru óvísindalega unnar og endurspegluði ekki ávallt þýðið. Árið 1916 framkvæmdi bandaríska vikublaðið The Literary Digest póstskoðanakönnun fyrir allt landið og gat spáð fyrir um sigur Woodrow Wilsons í bandarísku forsetakosningunum það ár. Næstu fjórar forsetakosningar beiti blaðið þeirri aðferð að senda út könnunina með pósti og töldu svörin sem þeim bárust aftur.

Árið 1936 brást The Literary Digest bogalistin en þá buðu Alf Landon og Franklin D. Roosevelt sig fram til forseta Bandaríkjanna. Úrtak vikublaðsins var með meira en tvær milljónir lesendur en ritstjórar þess gerðu sér ekki grein fyrir því að þeir endurspegluðu ekki kjósendur í heild sinni þar sem þeir voru mikið til vel stæðir Bandaríkjamenn sem studdu Repúblikanaflokkinn. The Literary Digest gaf því út að forsetaframbjóðandi Repúblikanaflokksins myndi fara með sigur af hólmi. Um sömu mundir vann George Gallup könnun með minna þýði sem hafði verið valið með vísindalegri aðferð. Honum tókst að spá fyrir um stórsigur Roosevelts í kosningunum. The Literary Digest var lagt niður skömmu seinna en meiri eftirspurn varð eftir skoðanakönnunum.

## Tilvísanir
Jaleel White

**Jaleel Ahmad White** (fæddur 27. nóvember 1976) er bandarískur leikari sem talaði meðal annars fyrir Sonic í *[[The Adventures of Sonic the Hedgehog]]* árið 1991. Hann lék líka í þættinum *[[Family Matters]]*. Hann lék einnig lítil hlutverk í kvikmyndunum *[[Big Fat Liar]]* og *[[Dreamgirls]]* og var röddin fyrir Martin Luther King, Jr. í *[[Our Friend Martin]]*.
Þaralátursfjörður

**Þaralátursfjörður** er stuttur og lítill fjörður á austanverðum Hornströndum, milli Furufjarðar og Reykjafjarðar. Þaralátursnes skilur fjörðinn frá Reykjafirði og Furufjarðarnúpur fjörðinn frá Furufirði. Einn bær var í dalnum og er í eyði. Botn fjarðarins er að mestu ógróinn sandur og þar rennur til sjávar frá Drangajökli jökulsáin Þaralátursós. Eyrarrós vex þar á stórum svæðum.

Utarlega í Þaralátursfirði er sérkennilegt kennileiti sem hefur nafnið Kanna. Ofarlega í Þaralátursós er stór klettahöfði, Óspakshöfði sem kenndur er við Óspak Glúmsson sem sagt er frá í Eyrbyggju og Óspakseyri í Bitrufirði er kennd við.

Reykjafjörður sem er austan við Þaralátursfjörð er vinsæll upphafs og áningarstaður þeirra er ganga um Hornstrandir.
Gönguleið er yfir Þaralátursnes til Reykjafjarðar. 

## Tengill
* Þaralátursfjörður og Drangajökull
Tilraunaheimspeki

**Tilraunaheimspeki** er aðferðafræði í heimspeki sem styðst að einhverju leyti við tilraunir og athuganir, m.a. skoðanakannanir. Tilraunaheimspeki er nýleg aðferð í heimspeki sem hefur að mestu leyti orðið til á 21. öldinni. Tilraunaheimspekin er undir óbeinum áhrifum frá kenningum bandaríska heimspekingsins W.V.O. Quine.

Nokkur ágreininigur er um hvert framlag tilraunaheimspekinnar gæti verið. Sumir telja að tilraunaheimspekin sé á endanum vart annað en hugtakagreining sem tekur mið af megindlegum rannsóknum. 

Meðal heimspekinga sem hafa fengist við tilraunaheimspeki má nefna Stephen Stich, Shaun Nichols og Brian Weatherson.
Brauðrist

**Brauðrist** (einnig kölluð **ristavél**) er heimilistæki notað til að rista brauð. Dæmigerð brauðrist notar allt að 1200 vöttum og getur ristað brauð á 1 til 3 mínúta. Mörg fyrirtæki framleiða brauðristar, nokkur þekktustu eru:
* Melissa
* Braun
* Toastmaster
* Electrolux
* Husqvarna

## Saga
Rafmagnsbrauðristar komu á markað á Íslandi á seinni hluta þriðja áratugarins. Þannig voru brauðristar meðal rafmagnstækja sem auglýst voru til sölu fyrir jólin 1927. Árið eftir birtist svohljóðandi auglýsing í tímaritinu *[[Fálkinn|Fálkanum]]*: „Hafið þjer smakkað brúnað franskbrauð? Kaupið *Therma* brauðrist og brúnið brauðið á borðinu hjá yður. Þjer munuð aldrei borða óbrúnað brauð eftir það.“

## Tilvísanir
Allister Brimble

**Allister Brimble** er (fæddur árið 1970) breskur tónlistarmaður. Hann bjó til tónlistina í tölvuleikjunum *[[Driver]]* og *[[Driver 2]]*.

## Tenglar
* http://uk.youtube.com/watch?v=4JhpDC4Lj44&amp;feature=related
Heimilistæki

**Heimilistæki** eru vélar, oftast knúnar með rafmagni, sem eru algengar á heimilum fólks. Heimilistæki eru flest ætluð til notkunar við húsverk, svo sem við eldamennsku, þrif og þvotta, en stundum eru rafmagnstæki ætluð til afþreyingar líka kölluð „heimilistæki“, einkum þegar þau eru orðin svo algeng að þau eru komin „á hvert heimili“. Þannig er t.d. talað um þá breytingu sem varð þegar útvarpstæki hættu að vera fyrst og fremst tæki fyrir radíóamatöra og urðu heimilistæki. Þetta olli breytingum á tækinu sjálfu og sölu þess; í stað heyrnartóla kom hátalari, og í stað þess að vera selt ósamsett voru sett á markað tæki sem voru tilbúin úr kassanum. 

Heimilistækjum er stundum skipt í **hvítvöru** (ísskápar, þvottavélar o.s.frv.) og **brúnvöru** (sjónvörp, geislaspilarar o.s.frv.) eftir því hvaða litur er eða hefur verið ráðandi í framleiðslu þeirra. Hvítvara á þannig oftast við stór heimilistæki sem ætluð eru til notkunar við húsverk en brúnvara á oftast við lítil heimilistæki sem ætluð eru til afþreyingar.

## Tegundir
Örbylgjuofn

**Örbylgjuofn** er heimilistæki notað til að hita mat. Ofnin notar örbylgjur til að örva sameindir vatns, sem framleiða hita. Örbylgjuofninn hefur breytt miklu við matseld síðan hann kom fram á áttunda áratugnum, sérstaklega þar sem í honum er hægt að elda eða hita mat með mun fljótlegri hætti en tildæmis í hefðbundnum bakaraofni. Hann var fundinn up árið 1947.
Giorgio Moroder

**Giovanni Giorgio Moroder** (fæddur 26. apríl 1940 í Ortisei, Ítalíu sem **Hansjörg Moroder**) er ítalskur útgefandi, tónlistarframleiðandi og lagasmiður. Hann er þekktastur fyrir framleiðslu sína á diskósmellum Donnu Summer á borð við „I Feel Love“ (1977) sem höfðu mikil áhrif á nýbylgjutónlist 9. áratugarins. Hann hlaut Óskarsverðlaun fyrir tónlist sína í kvikmyndinni *[[Miðnæturhraðlestin]]* 1978.

Meðal þekktustu laga hans eru:
* *[[E=MC2]]* (1979)
* *[[I’m Left You’re Right She’s Gone]]* (1977)
* *[[I Wanna Rock You]]*
* *[[From Here To Eternity]]*
* *[[The Chase (Midnight Express)]]*

Giorgio átti fjölmörg lög á útvarpsstöðinni Flashback 95.6 í tölvuleiknum *[[Grand Theft Auto: Liberty City Stories]]*. Lögin sem talin eru hér að framan skipuðu sess á stöðinni en einnig lagið First Hand Experience in Second Hand Love.
Sonic the Hedgehog (persóna)

**Sonic the Hedgehog** eða bara **Sonic** (japanska: ソニック・ザ・ヘッジホッグ *Sonikku za Hejjihoggu*) er teiknimynda persóna búin til af Sega, og hann birtist fyrst 23. júní 1991. Hann hefur birst í þessum myndum/þáttum:
* *[[The Adventures of Sonic the Hedgehog]]* 
* *[[Sonic X]]*
* *[[Sonic Underground]]*
* *[[Sonic the Movie]]*

Þessi persóna á sér erkióvin Dr. Eggman sem reinir að ná í alla kaols smargarðana til þess að ná heimsyfirráðum. Sonic á tvö aðra tvíbura sem heita Skuggi (Shadow) og Silfur (Silver). Sonic á tvö frændsystkyni Rouge og Hnúi(Knuckles)Naoto Ōshima, Hirokazu Yasuhara og Yuji Naka sköpuðu persónuna sem er blár manngervandi broddgöltur sem getur hlaupið hraðar en hljóðhraði.

Hann kemur líka fram í Super Smash Bros. Brawl.
Sjóræningjar á Karíbahafi: Bölvun Svörtu perlunnar

**Sjóræningjar á Karíbahafi: Bölvun svörtu perlunnar** (enska: *Pirates of the Caribbean: The Curse of the Black Pearl*) er kvikmynd frá árinu 2003. Aðalpersóna er kapteinninn Jack Sparrow (Johnny Depp) og járnsmiðurinn Will Turner (Orlando Bloom) sem bjarga Elizabeth Swann (Keira Knightley) frá áhöfn *[[Svörtu perlunnar]]*, skipsins í eigu Kapteinn Hector Barbossa (Geoffrey Rush).

Gore Verbinski stjórnaði myndinni og Jerry Bruckheimer framleiddi hana. Myndin er sú fyrsta fjögurra.
Listasafn Einars Jónssonar

**Listasafn Einars Jónssonar** er listasafn á Skólavörðuhæð í Reykjavík. Hús safnsins heitir **Hnitbjörg**. Í safninu eru verk Einars Jónssonar, bæði höggmyndir og málverk, varðveitt og höfð til sýnis. Safnið starfar samkvæmt arfleiðsluskrá Einars Jónssonar og Önnu Jørgensen Jónsson konu hans, frá 11. september 1954. Arfleiðsluskráin ber með sér að hlutverk safnsins sé að varðveita, sýna og rannsaka verk Einars Jónssonar, halda skrá yfir þau, heimildir um æviferil og fleira er tengist lífi og list listamannsins. Safnið var gjöf Einars til íslenska ríkisins.

## Saga safnsins
Árið 1909 bauð Einar Jónsson íslensku þjóðinni öll verk sín að gjöf með því skilyrði að reist yrði yfir þau safn. Árið 1914 þáði Alþingi gjöfina og lagði fram 10.000 krónur ásamt því að í söfnun meðal almennings söfnuðust 20.000 krónur. 

## Byggingin

 

Safnið er byggt eftir teikningum Einars sjálfs en Einar Erlendsson húsameistari áritaði teikninguna 1916. Listasafn Einars Jónssonar var vígt á Jónsmessudag 24. júní árið 1923. Á þeim tíma hafði ekkert húsnæði verið byggt sem sérstakt safnhús yfir íslenska list hér á landi og var því Hnitbjörg fyrsta byggingin sem gegndi því hlutverki á Íslandi. Einar valdi stað fyrir safnið á Skólavörðuhæð sem þá var eyðiholt í útjaðri bæjarins og var safnið fyrsta byggingin á hæðinni en það var hæsti sjónarhóll bæjarins. Einar og fleiri samtíðarmenn sáu Skólavörðuhæðina sem „*háborg Íslands*“.

## Íbúð listamannsins
Í turnhýsi safnsins, þar sem Einar og kona hans Anna Jörgensen bjuggu, er einstakt útsýni yfir Reykjavík. Íbúðin í turnhýsinu, sem er hluti af safninu og varðveitt í upphaflegri mynd, er búin fágætum húsgögnum og listaverkum frá tíð Einars og Önnu. 

## Garðurinn

Mynd:Einar Jonsson05.jpg
Mynd:Einar Jonsson01.jpg 

Við safnið er höggmyndagarður og í honum eru 26 bronsafsteypur af verkum Einars. Sumar þeirra voru steyptar í tíð Einars og voru áður innan veggja safnsins en síðar færðar út í garð ásamt nýjum afsteypum. Á tímum þeirra Einars og Önnu lögðu þau mikla vinnu í að rækta garðinn á meðan þau bjuggu í safnhúsinu, en sagt er að Einar hafi sjálfur gróðursett allar plönturnar og sett niður elstu trén sem nú má sjá í garðinum. Höggmyndagarðurinn var formlega opnaður 8. júní árið 1984, en þá höfðu framkvæmdir staðið yfir í þónokkurn tíma og margir komið að þeirri vinnu.   

## Tenglar
* Listasafn Einars Jónssonar 
* ''Hnitbjörg, listasafn Einars Jónssonar''; grein í Vísi 1980
* ''Geymsla eða grafhýsi''; grein í Lesbók Morgunblaðsins 1979
* ''Konur kóngaraðarinnar''; grein í Lesbók Morgunblaðsins 2003
* ''Sterk stemning''; grein í DV 1996
Funai

**Funai** er japanskur sjónvarpsframleiðandi sem hefur framleitt sjónvörp og vídeótæki. Fyrirtækið var stofnað í Osaka árið 1961.

## Nöfn á sjónvörpum sem Funai hefur framleitt
* Tv - 2002 (1980) -
* Tv - 2003
Einar Ingibergur Erlendsson

**Einar Ingibergur Erlendsson** húsameistari  fæddist 15. október árið 1883 í Reykjavík og lést 24. maí 1968. Hann er talinn einn af brautryðjendum í íslenskri byggingarlist þó hann hefði ekki formlega menntun sem arkitekt. Einar teiknaði m.a. Gömlu loftskeytastöðina við Suðurgötu, Kennaraskólann við Laufásveg og Fríkirkjuveg 11.

## Heimild
* Einar (Ingibergur) Erlendsson
Listi yfir sjónvarpssframleiðendur

Þetta er listi yfir **framleiðendur sjónvarpstækja**.

## D
* Daewoo

## F
* Fujitsu
* Funai

## H
* Hitachi

## J
* JVC

## L
* LG

## M
* Matsui
* Matsushita
* Mitsubishi
* Motorola

## N
* NEC
* Nordmende

## P
* Panasonic
* Philips
* Pioneer

## T
* Tatung
* Thomson
* Toshiba

## S
* Samsung
* Sanyo
* Sharp
* Sony
* Scnheider
Ógnir í lofti

***Ógnir í lofti*** er unglingasaga eftir Henri Vernes.

## Söguþráður

"Þrumurnar", - nýtízkuflugvélar í eigu brezks flugfélags - virðast vera í ofboðslegum álögum. Hver á eftir annarri farast þær einhvers staðar á leið sinni til Indlands og valda dauða fjölda manns. Eru þessi slys að kenna vankunnáttu siglingafræðinga, tæknileg missmíði á vélunum eða þá skemmdarverkum? Breska flugfélagið, sem hefur látið smíða vélarnar, er í þann veginn að neyðast til þess að taka þær úr umferð, þegar Bob Moran kemur til skjalanna. - Saklausar umræður á kaffistofu við eina af breiðgötum Parísar leiða til ferðar vinar vors til Aden, - sem kölluð er Gíbraltar hinna nálægri Austurlanda - og þar kemst hann undir eins í kast við layndarsómsfullan flokk harðvítugra bófa og ævintýramanna. - Og þarna lendir Bob í háskalegum ævintýrum. - En tekst honum að svipta hulunni af þessum grunsamlegu slysum, sem henda "þrumurnar"? - Í þetta skipti gerist nokkur hluti af ævintýrum hans þarna eystra í háloftunum. En allir vita, að enda þótt Moran yfirforingi sé enginn engill, er dvölin þar uppi honum jafneiginleg og sjórinn er fiskunum.

## Aðalpersónur

Bob Moran, Bill Ballantine, Prófessor Aristide Clairembart, Samúel Lefton, George Lester, Jerome Binderley

## Sögusvið

París, Frakkland - Aden, Jemen - París, Frakkland

## Bókfræði

* Titill: Ógnir í lofti
* Undirtitill: Æsispennandi drengjabók um afreksverk hetjunnar Bob Moran
* Á frummáli: Panique dans le ciel
* Upprunalegur útgefandi: Gérard & Co.
* Fyrst útgefið: 1954
* Höfundur: Henri Vernes
* Þýðandi: Magnús Jochumsson ?
* Útgefandi: Prentsmiðjan Leiftur Hf.
* Útgáfuár: 1962
Græna vítið

***Græna vítið*** er unglingasaga eftir Henri Vernes.

## Söguþráður
„Samkvæmt skýrslu þeirri, sem sérfræðingar við mannfræðistofnunina í London hafa tekið saman, hefur fengizt vissa fyrir því, að mannabein þau, sem fundust við bakka Rio Kuluene í Brazilíu, geta ekki átt rót sína að rekja til rannsóknarleiðangurs Fawcett ofursta.“ Þessi fregn, sem útvarpið bar að eyrum þeirra Bob Morans og vinar hans, Alejandro Riasar, verður upphafið að röð óvenjulegra atburða, sem þessir tveir vinir verða þátttakendur í, þó að þeim sé það þvert um geð. Áður en þeir vita almennilega af, eru þeir komnir á slóð hins sögufróða ævintýramanns og landkönnuðar, Fawcett ofursta. - Þeir eru á leið til hinnar leyndardómsfullu höfuðborgar Musuþjóðflokksins, sem allir hafa heyrt getið um í Matto Grosso, "Græna vítinu" svo kallaða, en engin veit, hvar borgin er. Skref fyrir skref brýzt Moran áleiðs að marki sínu, sem á að vera hin leyndardómsfulla borg, - gegnum hinn lífshættulega frumskóg, þar sem slöngur, rándýr, og jafnvel fiskar, sem éta menn, og blóðþyrstir indíánar liggja hvarvetna í leyni. En Bob Moran bítur á jaxlinn - hann veit, hvað bíður hans, ef hann gefst upp. Og að gefast upp er ekki að hans skapi.

## Aðalpersónur
Bob Moran, Don Alejandro Rias, Tsinu, Carlos Paez, Antonio Paez, Coya

## Sögusvið
Matto grosso, Brazilía - Rio de Janeiro, Brazilía

## Bókfræði
* Titill: Græna vítið
* Undirtitill: Æsispennandi drengjabók um afreksverk hetjunnar Bob Moran
* Á frummáli: Sur la piste de Fawcett
* Upprunalegur útgefandi: Gérard & Co.
* Fyrst útgefið: 1954
* Höfundur: Henri Vernes
* Þýðandi: Magnús Jochumsson ?
* Útgefandi: Prentsmiðjan Leiftur Hf.
* Útgáfuár: 1961
Eldklóin

***Eldklóin*** er unglingasaga eftir Henri Vernes.

## Söguþráður
„Oss vantar ungan verkfræðing, sem kann allt varðandi efnafræði, jarðfræði, eldfjallafræði, mann, sem er undir það búinn að láta að sér kveða og ver þó jafnan rólegur og skýr í hugsun....“
 
stóð í hinu leyndardómsfulla bréfi, sem Bob Moran fékk einn morguninn með póstinum. Moran var nú einmitt vanur því að starfa af atorku og láta sér ekki allt fyrir brjósti brenna. En Bombu-héraðið við M'Bangivatnið í Mið-Afríku reyndist mjög óheilnæmt fyrir Bob Moran - og ekki aðeins hvað líkmalega hollustuhætti snerti. Bob Moran verður að taka á öllu snarræði sínu og ráðsnilld til þess að sigrast á örðugleikunum. Á botni stöðuvatnsins er sem sé verðmæt, en hættuleg gastegund, sem breytt getur Bombu í nýja Pompeii á fáum sekúndum, ef hún leysist of fljótt úr sambandi. Ef hraunflóðið — sannkölluð eldtunga — nær alla leið fram að vatninu, munu allir íbúar borgarinnar og héraðsins í kring bíða hinn hörulegast dauðdaga. 

Þeir Bob og Packart prófessor vita, hvað þeirra bíður, ef þeim tekst ekki í tíma að hafa hemil á náttúruöflunum.

## Aðalpersónur
Bob Moran, Jacques Lamartin, Jan Packart, Brúnó Sang, Louis Van Dorf, Venega höfðingi Bajabongóanna

## Sögusvið
París, Frakkland - Bomba, M'Bangi-vatn, Kalíma, Mið-Afríku

## Bókfræði
* Titill: Eldklóin
* Undirtitill: Æsispennandi drengjabók um afreksverk hetjunnar Bob Moran
* Á frummáli: La griffe de feu
* Upprunalegur útgefandi: Gérard & Co.
* Fyrst útgefið: 1954
* Höfundur: Henri Vernes
* Þýðandi: Magnús Jochumsson ?
* Útgefandi: Prentsmiðjan Leiftur Hf.
* Útgáfuár: 1962
Rauða perlan

***Rauða perlan*** er unglingasaga um Bob Moran eftir Henri Vernes sem kom út árið 1955, en í íslenskri þýðingu 1963.

## Söguþráður
Kvöld eitt segir Léman læknir vinum sínum einkennilega sögu: Kona nokkur liggur dauðvona í París, og svo einkennilega vill til, að einungis dularfull, rauð perla getur bjargað lífi hennar. Þessi perla er í vörzlum hins grimmúðlega soldáns af Jaravak - en Jaravak er eyja í Bandarhafinu, óralangt í burtu.
Þegar læknirinn hefur lokið sögu sinni, verður þögn umhverfis hann, þangað til rödd innan úr stofunni segir: „Hvar er annars þessi eyja, Jaravak?“  það var Bob Moran, sem talaði, og þessi spurning hans varð upphafið að ótrúlegu og jafnframt átakanlegu ævintýri - afreki, þar sem Moran flugstjóri á í höggi við hinn hræðilega andstæðing, Timor Bulloc. En Moran hugsar um það eitt að komast aftur til Parísar með rauðu perluna, sem kannski getur bjargað lífi gömlu konunnar - og upplýst leyndarmál!
Í þetta sinn er Moran einnig í kapphlaupi við tímann. - Ætli honum heppnist að ná aftur til Parísar í tæka tíð? - Ætli honum heppnist að sigra hinn vonda soldán, eða verður hann fórnarlamb hinnar hræðilegu hitabeltisveiki? - Meira en nokkru sinni fyrr þarf Bob á að halda allri ráðsnilld sinni og óbilandi viljakrafti.

## Aðalpersónur
Bob Moran, Jacques Léman, Frú Neuville, Bohr Groschag, Georg Leslie, Harvey Jameson, Timor Bulloc, Khalang Gara, Ashim Gara, Sandam Ballik.

Sveinbjörn Þorsteinsson hefur oft verið bendlaður við stórt hlutverk í þessari bók, en svo er ekki.

## Sögusvið
París, Frakkland - Kupang, Timor - Bandar, Jaravak, Öldugrandi

## Bókfræði
* Titill: Rauða perlan
* Undirtitill: Æsispennandi drengjabók um afreksverk hetjunnar Bob Moran
* Á frummáli: Le sultan de Jarawak
* Upprunalegur útgefandi: Gérard & Co.
* Fyrst útgefið: 1955
* Höfundur: Henri Vernes
* Þýðandi: Magnús Jochumsson ?
* Útgefandi: Prentsmiðjan Leiftur Hf.
* Útgáfuár: 1963
Panasonic

**Panasonic** (japanska: パナソニック *Panasonikku*) er alþjóðleg vörumerki notað af japönsku fyrirtækinu Matsushita. Matsushita notar þessa vörumerki til að setja á markað LCD-sjónvörp, mynddisksspilara, Blu-ray-spilara, tökuvélar, síma, ryksugur, örbylgjuofna, rafmagnsrakvélar, sýningarvélar, stafræn myndavélar, rafhlöður, fartölvur, geislaspilara, hljómtæki, rafmagnshluta og hálfleiðara. Fyrirtækinu notað slagorð „*Ideas for life*“.

Panasonic birtist fyrsta árið 1955 í Bandaríkjum, Kanada og Mexíkó. Vörumerkið er dregið af „pan“ (merking: *allur*) og „sonic“ (merking: *hljóð*) því það var notað fyrsta fyrir hljóðtæki.
Með suð í eyrum við spilum endalaust

***Með suð í eyrum við spilum endalaust*** er fimmta hljómplata Sigur Rósar, og var gefin út þann 23. júní 2008. 

## Lagalisti
# „Gobbledigook“ – 3:05
# „Inní mér syngur vitleysingur“ – 4:05
# „Góðan daginn“ – 5:15
# „Við spilum endalaust“ – 3:33
# „Festival“ (*hátíð*)– 9:24
# „Með suð í eyrum“ – 4:56
# „Ára bátur“ – 8:57
# „Illgresi“ – 4:13
# „Fljótavík“  – 3:49
# „Straumnes“ – 2:01
# „All alright“ (*allt í lagi*) – 6:21
# „Heima“ (Japan)
Kjarnorkuver

**Kjarnorkuver** er mannvirki ætlað til að umbreyta orku í frumeindakjarna í raforku. Þau sjá fyrir umtalsverðum hluta raforkuframleiðslu í heiminum og eftir Kyoto-bókunina stefnir í að vægi þeirra við orkuframleiðslu eigi eftir að aukast.
 
Nokkrar mismunandi gerðir kjarnorkuvera eru starfræktar en þau byggja öll á sömu meginatriðum. Í kjarnaofni eru stórar frumeindir klofnar og við það losnar gríðarlegur varmi sem er leiddur í burt af kælikerfi. Kælikerfið nýtir varmann til að snúa túrbínum sem aftur knýja rafala.

Kjarnorkuver hafa þá kosti að þeim fylgir ekki losun gróðurhúsalofttegunda en aftur á móti eru þungu frumefnin sem eru nauðsynleg til að starfrækja kjarnorkuver takmörkuð auðlind.
Mesti vandinn við kjarnorkuver er þó að þau losa frá sér stórhættulegan geislavirkan úrgang sem brotnar afar hægt niður.

Þrátt fyrir að kjarnorkuver losi ekki gróðurhúsalofttegundur eru þau ekki almennt viðurkennd sem umhverfisvænn kostur vegna geislavirks úrgangs. Einnig veldur það áhyggjum hve alvarlegar afleiðingar það hefur ef slys, leki eða sprenging, verða í kjarnorkuveri. Einkum kom þessi ótti fram eftir sprengingu í kjarnorkuveri í Tsjernobyl í Úkraínu þar sem geislavirkur úrgangur dreifðist um stóran hluta Evrópu.

Nýrri kjarnaorkuver eru sögð mun öruggari en eldri gerðir og í framtíðinni á að byggja nýjar gerðir kjarnorkuvera sem eiga að vera hagkvæmari, öruggari og umhverfisvænni en fyrri gerðir.
Keiludeild KR

**Keiludeild KR** var stofnuð árið 30. júní 1990. Rétt um 30-60 mans eru nú við æfingar hjá deildinni, á öllum aldri. Æfingar KR eru haldnar í keiluhöllinni við Öskjuhlíð. Strax í upphafi var lögð mikil áhersla á unglingastarfið og fyrsti Íslandsmeistaratitillinn kom árið 1995.

## Formenn Keiludeildar KR
* 1990 – 1992 Sigurður Valur Sverrisson
* 1993 – 1995 Sigurjón M. Egilsson
* 1996 – 1997 Bragi Már Bragason
* 1997 – Magnús Reynisson
Smyglaraskipið

***Smyglaraskipið*** er unglingasaga eftir Henri Vernes.

## Söguþráður

Í þessari bók hittum við þá Bob og Bill Ballantine, sem við kynntumst í bókinni Ungur ofurhugi. Þarna eru þeir mætti aftur til leiks, í þetta sinn á fornum sjóræningjaslóðum Karabískahafsins. Og þar hefst leikurinn: Það er kominn óboðinn gestur í heimsókn til Bob, þar sem hann dvelur í húsnæði sínu og bíður vinar síns, sem honum þykir hafa seinkað grunsamlega í kvöldverðinn. Það er þrusk í bifreiðaskýlinu og eins og löttur læðist Bob að dyrunum. Hann hefur náð í skammbyssu sína, þreifaði eftir ljósrofanum og beindi síðan byssunni að náunganum: Upp með hendurnar, og kvöldgesturinn hlýddi, en þó ekki á þann hátt, sem Bob ætlaðist til, því að hægri hönd hans flaug í boga og skiptilykillinn, sem hann hélt á, þaut úr hendi hans 
í lampann. - Síðan var tekið til fótanna og skuggi af manni bar við loft, þegar hann þaut út um garðshliðið. Bob hefði getað hleypt af skoti, en í hans augum var mannslífið heilagt, og hann skaut aldrei, nema þegar hann átti líf sitt að verja. - Svo hefst atburðarás sögunnar: Eins og í öllum Bob Moran-bókum er hún hröð og æsispennandi, og þess vegna ánægulegast fyrir lesandann að kynnast henni í sjálfri bókinni.

## Aðalpersónur
Bob Moran, Bill Ballantine, Fil Júrdan, Sosthéne Forceville, Basil Cortes, Tígra-Jakob, Híerónímus Lí, Pepe, Alonzo Riga

## Sögusvið
Port-au-Prince, Cap Haitien, Port-au-Paix, Haití - Havana, Maestrafjöll, Kúba - Felicidad-eyja, Bahamaeyjum - Turkseyjabanki - Miami, Bandaríkin

## Bókfræði
* Titill: Smyglaraskipið
* Undirtitill: Æsispennandi drengjasaga um afreksverk hetjunnar Bob Moran
* Á frummáli: Trafic aux Caraibes
* Upprunalegur útgefandi: Gérard & Co.
* Fyrst útgefið: 1961
* Höfundur: Henri Vernes
* Þýðandi: Magnús Jochumsson
* Útgefandi: Prentsmiðjan Leiftur Hf.
* Útgáfuár: 1964
Sunddeild KR

**Sunddeild KR** var formlega stofnuð árið 1948 þegar ný deildarskipting varð innan KR. Sund hafði þó verið stundað frá því í maí árið 1923 innan KR. Í dag eru rúmlega 220 sundmenn í sunddeild KR. Æfingar KR eru haldnar í fimm laugum, Vesturbæjarlaug, Sundhöll Reykjavíkur, Laugardalslaug, Laug Austurbæjarskóla og Sundlaug Seltjarnarness. Þann 25. janúar 2006 fékk Sunddeild KR síðan viðurkenningu Íþróttasambands Íslands  sem Fyrirmyndafélag ÍSÍ.

## Núverandi stjórn

***Formaður**: Arnar Már Loftsson
***Ritari**: Kristín Lóa Ólafsdóttir
***Gjaldkeri**: Kristín Þórðardóttir

## Formenn sunddeildar KR

*1948-1953 Magnús Thorvaldsson
*1953-1955 Magnús R. Gíslason
*1955-1964 Jón Otti Jónsson
*1964-1978 Erlingur Þ. Jóhannsson
*1978-1980 Hafþór B. Guðmundsson
*1980-1982 Guðmundur Árnason
*1982-1984 Þorgeir Þorgeirsson
*1984-1985 Linda Hreggviðsdóttir
*1985-1988 Gunnar Þorvaldsson
*1988-1990 Flosi Kristjánsson
*1990-1992 Valgerður Gunnarsdóttir
*1992-1993 Albert Jakobsson
*1993-1994 Unnur Viggósdóttir
*1994-1997 Arnar Rafn Birgisson
*1997-1998 Ásdís Óskarsdóttir Vatnsdal
*1998-2016 Jóhannes Benediktsson
*2016- Arnar Már Loftsson

## Íslandsmeistaratitlar
### [[Sundknattleikur]]
***Íslandsmeistarar:** 6
**1967, 1971, 1972, 1977, 1978, 1979; *Síðasta mót var haldið 1984*
Matthías Johannessen

**Matthías Johannessen** (f. 3. janúar 1930, d. 11. mars 2024) var íslenskt ljóðskáld og rithöfundur.

Matthías fæddist í Reykjavík og varð stúdent frá Menntaskólanum í Reykjavík 1950. Hann stundaði síðan nám við Háskóla Íslands og lauk kandídatsprófi í íslenskum fræðum árið 1955 með bókmenntir sem aðalgrein. Hann hélt síðan til Kaupmannahafnar þar sem hann stundaði framhaldsnám í bókmenntum veturinn 1956-1957.

Fyrsta ljóðabók Matthíasar *Borgin hló* kom út árið 1958 og vakti töluverða athygli. Síðan hefur hann gefið út tugi ljóðabóka, auk fræðibóka, skáldsagna, smásagnasafna, leikrita og viðtalsbóka. Hann var blaðamaður á Morgunblaðinu meðfram háskólanámi og síðar ritstjóri þess á árunum 1959-2000. 

## Tilvísanir


## Tenglar
* Heimasíða Matthíasar
* Glatkistan

## Tengt efni
* Tilnefningar til bókmenntaverðlauna Norðurlandaráðs frá Íslandi
* Bókmenntaverðlaun Norðurlandaráðs
Upphaf allra frásagna

**Upphaf allra frásagna** er stuttur sögukafli í goðafræði sem skýrir frá því, þegar menn (æsir) leggja undir sig Norðurálfu, undir forystu Óðins. 

Í skinnbókinni AM 764 4to, sem er talin skrifuð 1376–1386, er stuttur sögukafli (2 bls.) sem hefst á orðunum „Upphaf allra frásagna í norrænni tungu . . .“ Þar er skýrt frá því, þegar Óðinn og fylgismenn hans leggja undir sig Norðurálfu, og sagt frá niðjum hans, Skildi, Friðleifi og Friðfróða.

Fræðimenn eru sammála um að *Upphaf allra frásagna* sé frá Skjöldunga sögu komið. Hins vegar hefur höfundur *Upphafs* viðað að sér efni úr fleiri heimildum, og má rekja sumar þeirra til erlendra fræðirita, eins og Andreas Heusler benti á.

Texti *Upphafs* er prentaður í neðangreindri útgáfu Bjarna Guðnasonar á Danakonunga sögum.

## Heimildir
* Bjarni Guðnason (útg.): *Danakonunga sögur*, Rvík 1982. *Íslensk fornrit* XXXV.
Sögubrot af nokkrum fornkonungum

**Sögubrot af nokkrum fornkonungum** er brot úr konungasögu eða fornaldarsögu, sem fjallaði um danska og sænska fornkonunga. 

*Sögubrotið * er talið vera endursaminn og aukinn texti *[[Skjöldunga saga|Skjöldunga sögu]]*, þ.e. brot úr yngri gerð sögunnar. Textinn hefur orðið fyrir áhrifum frá riddarasögum, og gæti verið frá síðari hluta 13. aldar.

*Sögubrotið* er varðveitt í handritinu AM 1eβ I fol. Það eru 6 skinnblöð frá því um 1300, og skiptist textinn í tvo samfellda kafla. Guðbrandur Vigfússon sýndi fram á það fyrir löngu að *Sögubrotið* hefur verið hluti af einu handriti Knýtlinga sögu (AM 20 b I fol.), og það því haft að geyma samfellda sögu Danakonunga frá forneskju. 

Í Sögubrotinu er m.a. frásögn af Brávallabardaga, þar sem Haraldur hilditönn féll.

Johan Fredrik Peringskjöld gaf *Sögubrotið* fyrst út í Stokkhólmi árið 1719, undir nafninu: **Sögubrot af nockorum fornkongum í Dana oc Svia velldi**, þaðan er nafnið komið. Útgáfunni fylgdi sænsk þýðing. 

Bjarni Guðnason gaf *Sögubrotið* út með Danakonunga sögum, árið 1982, og gerir nánari grein fyrir því í formála. 

## Heimildir
* Bjarni Guðnason (útg.): *Danakonunga sögur*, Rvík 1982. *Íslensk fornrit* XXXV.
* 

## Tenglar
*Texti ''Sögubrotsins''
Ninja

**Ninja** (忍者 bókst. „Sá sem læðist“) eða **shinobi** (忍び) á einkum við sögulega stríðsmenn í Japan til forna sem voru sérþjálfaðir í hinu japanska ninjutsu, með það að megin markmiði að skapa hljóðlausa, ósýnilega og banvæna launmorðingja. Ninjan var virk á mismunandi sviðum óhefðbundins stríðsrekstrar, þar sem sérsvið hennar var oftast launmorð, umsátur, njósnir, hryðju- og skemmdarverk. Ninjan líkt og samúræinn fylgdi sínum eigin siðareglum sem kallaðar voru ninpo. Þó ninja þyki almennt hafa verið sérstök tegund af sérhæfðum launmorðingjum þá samkvæmt nútíma iðkendum budo nin-juitsu, var sérgrein ninjunar ekki launmorð, heldur njósnir.

Það er almennt trúað því að hin forna ninja hafi verið kotbændur, sem bannað var með lögum að nema sverðlistir samúræjans vegna erfðastéttskiptingar samfélagsins. Mönnum greinir þó þar á, þar sem heimildir fyrir því að ninjur hafi einnig verið samúræjar starfandi sem njósnarar, hafa fundist.

## Uppruni
Upphaf ninjunar þykir sveipað leyndardómi, sérstaklega þar sem ninjan skildi lítið eftir á skriflegu máli og lýstu aldrei tilræðum á hendur sér. Nákvæmur uppruni þessara stríðsmanna er óþekktur en lykilhlutverk þeirra í hernaði virtist vera nokkurs konar skæruhernaður þar sem þeir sáu aðalega um njósnir, launmorð og sérhæfð hryðjuverk til að skapa bæði ótta og ringulreið á svæðum óvinana.

## Sjá einnig
* Samúræi
Norðurárdalur

**Norðurárdalur** getur átt við eftirfarandi:
* Norðurárdal í Skagafirði
* Norðurárdal í Borgarfirði
* Norðurárdal í Austur-Húnavatnssýslu
Yukio Mishima

**Yukio Mishima** (三島 由紀夫 - *Mishima Yukio*) var dulnefni **Kimitake Hiraoka** (平岡 公威 - *Hiraoka Kimitake*) (14. janúar 1925 – 25. nóvember 1970) sem var japanskur rithöfundur og leikskáld. *Sjóarinn sem hafið hafnaði* (japanska: 午後の曳航) er eina bók Mishima sem hefur verið þýdd á íslensku. Yukio Mishima framdi harakírí ásamt tveimur fylgismönnum eftir misheppnað valdarán. 

## Tenglar
* ''Ógleymalega kvöldstund með Yukio Mishima''; 1. grein í Lesbók Morgunblaðsins 1972
* ''Ógleymalega kvöldstund með Yukio Mishima''; 2. grein í Lesbók Morgunblaðsins 1972
Enter Shikari

**Enter Shikari** (borið fram /ɛntɜr ʃɪkɑriː/) er ensk síðrokkhljómsveit frá St Albans í Hertfordshire. Stíll þeirra einkennist af hljóðgervlum og fylgihljóðum. Hljómsveitin Enter Shikari var stofnuð árið 2003 af fjórum félögum sem voru í hljómsveitinni *Hybryd*. Nafnið er dregið af nafni báts eins hljómsveitameðlimsins og þýðir „veiðimaður“ á persnesku, hindí, nepölsku, úrdú og punjabi. Hljómsveitin gaf út sína fyrstu hljómplötu, *[[Take To The Skies]]*, 19. mars 2007.
Grand Theft Auto

***Grand Theft Auto*** (**GTA**) er tölvuleikjaröð sem Dave Jones framleiddi. GTA var upphaflega gerður fyrir PlayStation en síðar hafa verið framleiddar aðrar útgáfur af honum. Leikurinn gengur út á ýmis verkefni, en - eins og nafnið gefur til kynna - er hægt að stela bílum og nota til að leysa verkefnin. Þá er leikurinn einnig þekktur fyrir ofbeldi.

## Leikir
* *[[Grand Theft Auto (tölvuleikur)|Grand Theft Auto]]* (1997)
* *[[Grand Theft Auto: London 1969]]* (1999)
* *[[Grand Theft Auto: London 1961]]* (1999)
* *[[Grand Theft Auto 2]]* (1999)
* *[[Grand Theft Auto 3]]* (2001)
* *[[Grand Theft Auto: Vice City]]* (2002)
* *[[Grand Theft Auto: Advance]]*
* *[[Grand Theft Auto: San Andreas]]* (2004)
* *[[Grand Theft Auto: Liberty City Stories]]* (2006)
* *[[Grand Theft Auto: Vice City Stories]]* (2007)
* *[[Grand Theft Auto IV]]* (2008)
* *[[Grand Theft Auto: Chinatown Wars]]* (2009)
* *[[Grand Theft Auto V]]* (2013)
Síð-harðkjarni

**Síð-harðkjarni** (e. *post-hardcore*) er tónlistarstefna sem þróaðist út frá harðkjarnapönki, sem er angi pönktónlistar. Eins og síð-pönk er síð-harðkjarni víðáttumikið hugtak notað til að lýsa mörgum hljómsveitum sem komu upp úr harðkjarna eða tóku innblástur frá menningarkima harðkjarna, á meðan tilraunarokk hefur áhrif einnig. Síð-harðkjarni birtist fyrsta á níunda áratugnum. 

## Hljómsveitir
Hér er dæmi um nokkrar hljómsveitir sem spila síð-harðkjarna.
* From First To Last
* Funeral For A Friend
* Hot Water Music
* The Used
* Enter Shikari
* Taking Back Sunday
* Fugazi
* Les Savy Fav
* Escape the fate
* Alesana
* Bring Me The Horizon
* A Skylit Drive
* Attack Attack!
Paul Churchland

**Paul Churchland** (fæddur 21. október 1942) er kanadískur heimspekingur sem er einkum þekktur fyrir skrif sín um hugspeki. Hann er prófessor í heimspeki við Kaliforníuháskóla í San Diego.

Churchland lauk doktorsnámi frá Pittsburgh-háskóla árið 1969 undir leiðsögn Wilfrids Sellars. Hann er eiginmaður heimspekingsins Patriciu Churchland.

## Heimspeki
Churchland hefur ásamt eiginkonu sinni verið einn helsti málsvari útrýmingarefnishyggju en samkvæmt henni eru hversdagsleg hugtök á borð við skoðun, geðshræringu og löngun í raun illa skilgreind fræðihugtök; þar af leiðandi ættum við ekki að gera ráð fyrir að slík hugtök verði nauðsynlega hluti af vísindalegri útskýringu á heilanum. Rétt eins og nútímavísindi hafa enga þörf fyrir hugtök á borð við heppni eða nornir til þess að útskýra heiminn munu taugavísindin, að mati Churchland-hjónanna, ekki þurfa á hugtökum á borð við skoðun eða geðshræringu að halda til þess að útskýra starfsemi heilans. Í stæðaninn ætti að nægja að nefna hlutlæg fyrirbæri eins og taugaboð. Churchland bendir einnig á að í sögu vísindanna eru mörg dæmi um hugtök sem hafa verið gefin upp á bátinn svo sem ljósvaki.

## Helstu ritverk
### Bækur
* *Neurophilosophy at Work* (Cambridge University Press, 2007)
* *On the Contrary* (MIT Press, 1998) (ásamt Patriciu Smith Churchland)
* *The Engine of Reason, The Seat of the Soul: A Philosophical Journey into the Brain* (MIT Press, 1995).
* *A Neurocomputational Perspective: The Nature of Mind and the Structure of Science* (MIT Press, 1989).
* *Images of Science: Scientific Realism versus Constructive Empiricism* (University of Chicago Press, 1985).
* *Matter and Consciousness* (MIT Press, 1984).
* *Scientific Realism and the Plasticity of Mind* (Cambridge University Press, 1979).

### Greinar
Churchland hefur samið fjölda ritgerða sem hafa haft mikil áhrif innan heimspekinnar.

* „Some Reductive Strategies in Cognitive Neurobiology“, *Mind* **95** (1986).
* „Reduction, Qualia and Direct Introspection of Brain States“, *Journal of Philosophy* **82** (1985).
* „Staking the Wild Epistemic Engine“, *Nous* **13** (1983).
* „The Anti-Realist Epistemology of Van Fraasen's The Scientific Image“, *Pacific Philosophical Quarterly* **63** (1982).
* „Functionalism, Qualia, and Intentionality“, *Philosophical Topics* **12** (1981).
* „Eliminative Materialism and the Propositional Attitudes“, *Journal of Philosophy* **78** (1981).
* „The Logical Character of Action Explanations“, *The Philosophical Review* **79** (1970). 

## Tenglar
* Vefsíða Pauls Churchland
Patricia Churchland

**Patricia Smith Churchland** (fædd 16. júlí 1943 í Oliver, British Columbia í Kanada) er kanadískur heimspekingur og prófessor í heimspeki við Kaliforníuháskóla í San Diego. Hún hlaut MacArthur-verðlaunin árið 1991. 

Churchland hlaut menntun sína við Háskólann í British Columbia, Pittsburgh-háskóla og Oxford-háskóla. Hún kenndi heimspeki við Háskólann í Manitoba frá 1969 til 1984. Patricia er eiginkona heimspekingsins Pauls Churchland.

Churchland hefur einkum einbeitt sér að tengslum taugavísinda og heimspeki. Ásamt eiginmanni sínum Paul er hún einn helsti málsvari útrýmingarefnishyggju en samkvæmt henni eru hugtök alþýðusálfræðinnar á boðr við skoðun og meðvitund óskýr og illa skilgreind hugtök sem koma til með að verða óþörf í fræðilegri útskýringu á starfsemi heilans. Patricia hefur einnig verið kölluð náttúruhyggjusinni af því að hún telur að rannsaka beri hugann með vísindalegum aðferðum. Hún hefur undanfarið rannsakað hvernig gera megi grein fyrir vali, ábyrgð og undirstöðum siðferðisins á grundvelli heilastarfsemi.

## Helstu ritverk
* *Neurophilosophy: Toward a Unified Science of the Mind-Brain* (Cambridge, MA.: MIT Press, 1986). 
* *On the Contrary: Critical Essays 1987-1997*, ásamt Paul M. Churchland (Cambridge, MA.: MIT Press, 1998).
* *Brain-Wise: Studies in Neurophilosophy* (Cambridge, MA.: MIT Press, 2002).

## Tenglar
* Vefsíða Patriciu Churchland
Hvarfið

**Hvarfið** er hlíð Hvarfsfjalls (eða Hvarfshnjúks) á milli bæjanna Ytrahvarfs og Syðrahvarfs í Dalvíkurbyggð. Þar mætast Svarfaðardalur og Skíðadalur. Þarna eru gróðursælir urðarhólar og talsvert kjarr og útsýn fögur um byggðir dalanna enda er þar allmikil frístunda- eða sumarbústaðabyggð. Mikið berghlaup hefur fallið úr Hvarfshnjúk og kastast niður hlíðina og ystu tungur þess ná vestur yfir Skíðadalsá og upp í brekkurnar þar á móti og mynda fallega og vel gróna urðarhóla. Sá hluti berghlaupsins kallast Dælishólar. Tungurétt, skilarétt Svarfdælinga, er skammt fyrir utan hólana. Berghlaupið, sem kallast einu nafni Hvarfið, er með stærstu berghlaupum á Íslandi og virðist hafa fallið skömmu eftir ísaldarlok.

## Heimildir
Vitsmunaflótti

**Vitsmunaflótti**, **atgervisflótti**, **menntamannaflótti** eða **vitsmunaleki** er hugtak sem lýsir brottflutningi einstaklinga sem búa yfir sérstökum hæfileikum, menntun eða þekkingu. Vitsmunaflótti getur verið kostnaðarsamur fyrir ríki því þeir einstaklingar sem flytjast á brott búa yfir menntun sem í mörgum tilfellum er styrkt eða kostuð að miklu leyti af ríkisstjórn viðkomandi ríkis. 

Hugtakið var fyrst notað eftir seinni heimstyrjöld til þess að lýsa flótta vísindamanna og tæknifræðinga frá Evrópu til Norður-Ameríku . Vitsmunaflótti getur orsakast af ýmsum þáttum. Fyrirbæri eins og átök í samfélaginu, skortur á atvinnutækifærum eða slæmt efnahagsástand eru allt þættir sem geta valdið vitsmunaflótta.
Vitsmunaflótti er algengur í þróunarlöndum og sér í lagi í fyrrverandi nýlendum í Afríku  eða meðal eyþjóða í Karíbahafinu .

## Tilvísanir
Þátttaka Íslands á Ólympíuleikum

Ísland keppti í fyrsta sinn á Ólympíuleikum árið 1908 en keppti síðan ekki á næstu fjórum leikum þar á eftir. Síðan hafa Íslendingar keppt á öllum Sumarólympíuleikum síðan 1936. Íslendingar hafa einnig keppt á öllum Vetrarólympíuleikum síðan 1948 að Vetrarólympíuleikunum árið 1972 undanskildum.

Íslendingar hafa unnið til fernra verðlauna á Ólympíuleikum. Tvenn í frjálsum íþróttum, ein í júdó og ein í handknattleik.

## Verðlaunahafar


## Sjá einnig
* Ísland á Sumarólympíuleikunum 2008
Skólasöngleikurinn 2

***Skólasöngleikurinn 2*** (enska: *High School Musical 2*) er önnur myndin í Skólasöngleikurinn-seríunni. Hún var heimsfrumsýnd 17. ágúst 2007 í Disneylandi í Kaliforníu. Leikararnir, m.a. Zac Efron, Lucas Grabeel, Vanessa Hudgens og Ashley Tisdale mættu á frumsýninguna. Hún var sýnd á Disney Channel í Bandaríkjunum og á Family í Canada.

Í þessari annarri mynd í Disney-seríunni, er Troy Bolton stressaður yfir að fá ekki sumarstarf og hvað háskóli kostar mikið. Þá hyggst hann tryggja að hann og Gabriella geti verið saman allt sumarið.

17,3 milljónir horfðu á frumsýningu myndarinnar í Bandaríkjunum - næstum því 10 milljónum fleiri en á fyrri myndina. Þegar hún var sýnd sat hún í efsta sæti yfir fjölmennustu frumsýningar.

## Söguþráður
Í East High hringir síðasta bjalla skólaársins og nemendurnir syngja lagið *What Time Is It*. Sem tákn um tilfinningar sínar til Gabriellu (Vanessa Hudgens gefur Troy (Zac Efron) henni hálsmen með stafnum „T“ sem merki um hann.

Sharpay og Ryan Evans (Ashley Tisdale og Lucas Grabeel) ætla að eyða sumrinu á fjölskylduhótelinu, Lava Springs (*Fabulous*), en plan Sharpay var að fá Troy í vinnu svo hún gæti dregið hann á tálar. En Troy hefur sannfært framkvæmdastjóra hótelsins, Mr.Fulton (Mark L. Taylor) til þess að ráða Gabriellu og nánasta vinahóp þeirra; sem inniheldur bestu vinkonu Gabriellu, Taylor (Monique Coleman), og besta vin Troy, Chad (Corbin Bleu). Sharpay verður mjög pirruð þegar hún kemst að því að Gabriella er nýji sundlaugarvörðurinn. Mr.Fulton getur ekki rekið þau og þá krefst Sharpay þess (þar sem móðir hennar var samþykk ráðningunum) að Fulton eigi að láta þau vilja hætta. Hann gerir lítið úr öllum krökkunum, en Troy sannfærir þau um að þau geti klárað þetta á viljastyrknum (*Work This Out*).

Að lokum fagna allir sumarlokum með því að halda sundlaugarteiti (*All for One*).

## Leikarar
Dómsvald

**Dómsvald** eða **dómskerfi** er dómstólakerfi sem sér um að framfylgja réttlæti við lausn ágreiningsmála í nafni ríkis eða þjóðhöfðingja. Samkvæmt kenningunni um þrískiptingu ríkisvaldsins er dómsvaldið sú grein ríkisvaldsins sem ber meginábyrgð á túlkun laga.

## Tengt efni
* Þrískipting ríkisvaldsins
Disney Channel

**Disney Channel** er bandarísk sjónvarpsstöð (stofnuð 18. apríl 1983). Stöðin sendir út þætti og kvikmyndir fyrir börn og unglinga. Að mestu eru sýndir þættir framleiddir af Walt Disney fyrirtækinu en stundum stöðin sendir stöðin út þáttum frá öðrum aðilum. Disney sendir bæði út í gegnum kapal og í gegnum gervihnött. Stöðin er hluti Disney-ABC Cable Networks samsteypunnar, sem er í eigu Walt Disney. Höfuðstöðvar sjónvarpstöðvarinnar eru í Burbank, Kaliforníu.
Fylgihljóð

**Fylgihljóð** (eða **leikhljóð**) (enska: *sound effect*) eru hljóð sem eru manngerð frá grunni eða eru ýkt (náttúru)hljóð, og geta þá verið sniðin til í hljóðgervli eða brengluð (s.s að láta ugluvæl hljóma eins og djúpan bassa úr þokulúðri). Fylgihljóð eru notuð til að leggja áherslur í tónlist eða leikverki og kvikmyndum, tölvuleikjum og heimasíðum o.s.frv.
Ítalía (veitingastaður)

**Ítalía** er veitingastaður við Frakkastíg sem hóf starfsemi snemma árs 1988 í húsinu við Laugaveg 11.

## Tilvísanir


## Tenglar
* Heimasíða Ítalíu
Walt Disney-fyrirtækið

**Walt Disney-fyrirtækið** (enska: *The Walt Disney Company* () er eitt af stærstu fjölmiðlafyrirtækjum heims. Það var stofnað 16. október 1923 af bræðrunum Walt og Roy Disney og hefur orðið eitt af stærstu kvikmyndaverum í Hollywood. Ellefu skemmtigarðar eru í eigu fyrirtæksins til viðbótar eru nokkrar sjónvarpsstöðvar í eigu Disney, þar á meðal ABC og ESPN. Höfuðstöðvar Disney eru Walt Disney-kvikmyndaverin í Burbank í Kaliforníu.
Hringspinnir

**Hringspinnir** (fræðiheiti: *Malacosoma neustria*) er náttfiðrildi af ætt spunafiðrilda. Hringspinnir er gulbrúnn með allt að 3 cm vænghaf. Kvendýrið verpir eggjum í skrúflínuferil á fingurgildar trjágreinar. Lirfur hringspinna nærast á laufi ýmissa trjáa og eru meindýr í ávaxtarækt.

Malacosoma neustria eggs.jpg|
Malacosoma neustria Julian Alps Slovenia 2.jpg|Lirfa
Malacosoma neustria MHNT CUT 2011 0 446 male Mussidan.jpg|♂ 
Malacosoma neustria MHNT CUT 2011 0 446 female Mussidan.jpg|♀
Sorgarskikkja

**Sorgarskikkja** (fræðiheiti: *Nymphalis antiopa*) er dagfiðrildi af ætt dröfnufiðrilda. Sorgarskikkjan er með svarbláa vængi, sem eru gulleitir á jöðrunum. Hún lifir í Evrópu, Asíu og Norður-Ameríku. Vænghaf hennar er um 7 cm.


Nymphalis antiopa MHNT CUT 2013 3 13 Tombebœuf Male Dorsal.jpg|♂ 
Nymphalis antiopa MHNT CUT 2013 3 13 Tombebœuf Male Ventral.jpg|♂  △
Fullvaxta skordýr

**Fullvaxta skordýr** (**kynþroska skordýr** eða **fullorðið skordýr**) (fræðiheiti: *imago*) er þroskunarstig innan skordýrafræðinnar sem merkir að skordýrið er ekki lengur púpa eða lirfa, heldur hefur náð fullvaxta stigi sínu.
Stöðurafmagn

**Stöðurafmagn** kallast rafmagn, sem verður vegna rafhleðsla í kyrrstöðu. Myndast gjarnan þegar tveir mismunandi hlutir núast saman þ.a. hleðslur af gagnstæðu formerki safnast upp á sitt hvorn hlutinn. Stundum verður rafspennan það há að afhleðsla verður í formi rafstraums, sem hleypur til jarðar í formi neista. Slík afhleðsla getur skemmt rafrásir og valdið íkveikju.

## Tengill
*
Víðivallabræður

**Víðivallabræður** hafa þeir bræður verið nefndir: Jón Pétursson, háyfirdómari og þingmaður, Brynjólfur Pétursson Fjölnismaður og Pétur Pétursson biskup, synir Péturs Péturssonar prófasts og konu hans Þóru Brynjólfsdóttur. Þeir urðu á tímabili leiðandi menn í þjóðmálum Íslendinga, hver á sínu sviði. Þeir eru kenndir við bæinn Víðivelli í Skagafirði.

## Tenglar
* ''Víðivallabræður''; grein í Lesbók Morgunblaðsins 1998
Harry Potter og dauðadjásnin

**Harry Potter og dauðadjásnin** eftir J.K. Rowling er sjöunda og síðasta bókin í bókaseríunni sem fjallar um Harry Potter, ungling sem er í námi til galdramanns.
Weimar-lýðveldið

**Weimar-lýðveldið** er heiti sem sagnfræðingar nota yfir lýðræði og lýðveldi í Þýskalandi á tímabilinu 1919 til 1933. Lýðveldið var stofnað eftir þýsku byltinguna í nóvember 1918 og kom þjóðarráð saman í borginni Weimar þar sem stjórnarskrá fyrir Þýskaland var tekin upp 11. ágúst 1919. Stjórnarskráin var ekki numin úr gildi fyrr en eftir Síðari heimstyrjöldina en með lögum sem stjórn Nasista setti í febrúar og mars 1933 þá var lýðræði ekki lengur í Þýskalandi og er það talið marka endalok Weimar lýðveldisins og byrjun Þriðja ríkisins.

Hitler varð Kanslari Þýskalands 30. janúar 1933 og þinghúsið brann 27. febrúar. Eftir þinghúsbrunann voru afnumin ýmis mannréttindi sem Weimar stjórnarskráin kvað á um og Nasistastjórnin bannaði stjórnmálafundi og lét fangelsa og drepa kommúnista.
 
## Tengt efni
* Verðbólga í Weimar-lýðveldinu

## Tenglar
* The Stjórnarskrá Þýska ríkisins(Weimar stjórnarskráin frá 11. ágúst 1919 
* Data Bank
* (Þýska)
Mör

**Mör** (eða **netja**) er innanfita úr dýrum, þ.e. oftast fituhimnan utan um innyflin. Mör er notaður í ýmiskonar matargerð, t.d. í blóðmör, lifrarpylsu, hamsatólg, hnoðmör og fleira.
Hamsatólg

**Hamsatólg** er kindamör sem hefur verið bræddur og látinn storkna og bræddur upp aftur til að hafa út á mat, aðallega fisk. Hamsatólg er líklega vestfirsk uppfinning. Munurinn á hamsatólg og *mörfloti* er að í mörflotinu er hnoðmör, en hann er ekki hafður í hamsatólginni. Oft er talað um vestfirskt mörflot. Hamsatólgin er mikið borðuð með saltfiski, signum fiski og kæstri skötu á Þorláksmessu. 

## Orðið hamsatólg
Hamsar sem eiga við forliðin í orðinu hamsatólg eru brúnu bitarnir sem verða eftir þegar mör er bræddur, öðru nafni skræður. Tólg er mör sem hefur verið bræddur og hefur storknað aftur. 

## Tenglar
* Uppskrift að hamsatólg